Ef öllum öryggiskröfum er fullnægt og öryggistæki bifreiðar eru í lagi er það svo á valdi ökumannsins að nýta sér þennan samgöngumáta þannig að hann komist slysalaust á milli staða . Þegar öryggið ræðst að mestu af stöðvunarlengd eru nokkrir þættir ráðandi . Ýmsar rannsóknir og prófanir benda til þess að ný , óslitin nagladekk séu einn öruggasti kosturinn við vissar aðstæður , þegar öryggi er mælt sem hemlunarvegalengd . Á þurru malbiki og blautu malbiki í sama tilraunaverkefni kom ekki fram að nagladekk væru betri eða verri en önnur dekk sem prófuð voru . Þegar allt kemur til alls má fullyrða að auka megi öryggi í umferðinni verulega ef ökumenn halda árvekni sinni , meta aðstæður rétt og þekkja þann búnað sem þeir hafa . Í raun er tæpast hægt að segja að nein ein gerð vetrardekkja henti betur en önnur við allar aðstæður . Því er ekki hægt að fullyrða afdráttarlaust að nagladekk séu öruggasti kosturinn í umferðinni . Við dekkjaval er best að hafa í huga aðstæður og atferli hvers og eins , það er að segja hvort fólk þarf raunverulega á negldum hjólbörðum að halda til dæmis vegna búsetu , ferða yfir heiðar að vetrarlagi og svo framvegis . Vegna augljósra aukaverkana nagladekkja , svo sem slits á vegum og götum , hávaða og rykmengunar , er æskilegt að þeir sem ekki þurfa á þeim að halda aki um á ónegldum vetrardekkjum á þeim árstíma þegar lög kveða á um notkun slíkra dekkja . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .